Tasuta bussisõidu esimene nädal on toonud ka esimese loo, mille uus kord on tekitanud. Nimelt sisenes paari päeva eest Koidula-Võru liinibussi inglane, kes vanast harjumusest üritas sõidupileti eest raha maksta.

Inglise keeles suhtlemine ei olnud aga bussijuhi tugevaim külg. «Bussijuht hädas seletamisega, et miks maksma ei pea ja leidis lahenduse,» kirjutas üks võrulane sotsiaalmeedias. «Ütles inglasele: kommunism.»

Üllatunud britt hakanud selle peale naerma ja võtnud istet. Naerda olla saanud ka kogu bussitäis rahvast.